Roger en Rafa se aandenking haal R34 000 | Netwerk24
Deur Johann de Jager 09 Julie 2020 15:04
John-Laffnie de JagerFoto: Gallo Images
John-Laffnie de Jager, voormalige Davis- en Fedbeker-kaptein van Suid-Afrika, sê 'n maatskappy het die geraamde aandenking met die twee wêreldsterre se handtekeninge daarop gekoop.
"Ons is baie bly daaroor, ons het nou al oor die 120 afrigters daarmee gehelp."
De Jager, Tennis Suid-Afrika en die Caring Daisies, het geld ingesamel vir die Tennis Cares-fonds om afrigters by te staan wat finansieel weens die vroeëre Covid-19-inperkings gesukkel het.
De Jager het intussen Donderdag na Wes-Virginië vertrek, waar die Wêreld-spantennistoernooi van 12 Julie tot 2 Augustus gehou word. Hy is die spankaptein van die Springfield Lasers, wat die afgelope twee jaar die wenners was.
Die spanne gaan almal tuis in 'n bioborrel by 'n vakansieoord.
"Hulle gaan baie streng daar wees. Ons sal weer 'n toets daar moet doen en hulle sal ons later nog 'n paar keer toets."
De Jager se toets vroeër die week toe hy uit kwarantyn in Amerika gekom het, was negatief.
Meer oor: Roger Federer | Veiling | Sa Tennisafrigters | Match In Africa | Rafael Nadal | John-Laffnie De Jager